1. **CEF-TC-2019-2: Електронно здравеопазване (eHealth)**

Директива 2011/24/ЕС за упражняване на правата на пациентите при трансгранично здравно обслужване насърчава сътрудничеството и обмена на информация между държавите членки с цел предоставяне на устойчиви системи и услуги за електронно здравеопазване на европейско равнище.

През 2017 г. Европейската комисия подкрепи държавите членки в разработването и разгръщането на националните звена за контакт за електронното здравеопазване и въведе рамки за тестване и одит, които да бъдат използвани за оценка на готовността на страната да се присъедини към трансграничните информационни услуги в областта на електронното здравеопазване. 22 държави членки вече са получили финансиране, за да създадат свои национални звена за контакт в областта на електронното здравеопазване, които да започнат да обменят трансгранични данни за електронните рецепти и здравните досиета на пациентите.

През 2019 г. подкрепата ще продължи да бъде насочена към създаването и по-нататъшното техническо развитие на националните звена за контакт в областта на електронното здравеопазване, за да се даде възможност за трансграничния обмен на данни от електронни рецепти и здравните досиета на пациенти. Това включва разходите за привеждане в съответствие с новите изисквания за тези държави, които вече предоставят услугите. Акцентът ще бъде както върху държавите, които все още желаят да се присъединят към трансграничния обмен на данни, така и към държавите, които вече са създали своите национални звена за контакт в областта на електронното здравеопазване и биха искали да разширят своите услуги. През 2019 г. няма да се предоставя финансова подкрепа за 24-те Европейски референтни мрежи (ERNs).

**Предложението за проект следва да се подаде само от една организация, не е позволено създаване на консорциум. Тази организация трябва да има подкрепата на националния орган, отговарящ за електронното здравеопазване.** **Максималното съфинансиране за държава е 1 млн. евро**. Ще се дава приоритет на предложения за проекти на: (1) нови държави или региони, които се присъединяват към обмена на данни от електронни рецепти и данни за пациенти и (2) държави, които добавят нови услуги и създават нови възможности за обмен с държави, които вече са се присъединили към нея. Възможността за свързване с националната инфраструктура ще бъде важен елемент от оценката на въздействието.

Бюджетът е 5 млн. евро, т.е. ще бъдат финансирани 5 проекта. Очаква се проектите да бъдат с продължителност 2-4 години. Финансирането от ЕК е до 75 % от допустимите преки разходи плюс 7 % непреки разходи.